CELEX: 22009D0047
Language: bg
Date: 2009-04-24 00:00:00
Title: Решение на Съвместния комитет на ЕИП № 47/2009 от 24 април 2009 година за изменение на приложение XI (Телекомуникационни услуги) към Споразумението за ЕИП

25.6.2009   
            
            
               BG
            
            
               Официален вестник на Европейския съюз
            
            
               L 162/28
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 47/2009
   от 24 април 2009 година
   за изменение на приложение XI (Телекомуникационни услуги) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Приложение XI към Споразумението бе изменено с Решение на Съвместния комитет на ЕИП № 31/2009 от 17 март 2009 г. (1)
               
            
         
               (2)
            
            
               Решение 2008/393/ЕО на Комисията от 8 май 2008 г. за установяване съгласно Директива 95/46/ЕО на Европейския парламент и на Съвета на нивото на адекватна защита на личните данни в Джърси (2) следва да бъде включено в Споразумението.
            
         
               (3)
            
            
               В съединени дела C-317/04 и C-318/04 Европейският съд анулира Решение 2004/535/ЕО на Комисията (3), което е включено в Споразумението и което следва да бъде заличено от Споразумението,
            
         РЕШИ:
   Член 1
   Приложение XI към Споразумението се изменя, както следва:
   
               1.
            
            
               След точка 5дй (Решение 2004/535/ЕО на Комисията) се вмъква следната точка:
               
                           „5дк.
                        
                        
                           
                              32008 D 0393: Решение 2008/393/ЕО на Комисията от 8 май 2008 г. за установяване съгласно Директива 95/46/ЕО на Европейския парламент и на Съвета на нивото на адекватна защита на личните данни в Джърси (ОВ L 138, 28.5.2008 г., стр. 21).“
                        
                     
         
               2.
            
            
               Текстът на точка 5дй (Решение 2004/535/ЕО на Комисията) се заличава.
            
         Член 2
   Текстовете на Решение 2008/393/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 25 април 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 24 април 2009 година.
      
         
            За Съвместния комитет на ЕИП
         
         
            Председател
         
         Alan SEATTER
         
      
   
   
      (1)  ОВ L 130, 28.5.2009 г., стр. 25.
   
      (2)  ОВ L 138, 28.5.2008 г., стр. 21.
   
      (3)  ОВ L 235, 6.7.2004 г., стр. 11.
   
      (4)  Без отбелязани конституционни изисквания.